
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της Εγγύησης του Ελληνικού Δημοσίου προς 
την ΕΤΒΑ για τη χορήγηση δανείου ποσού δρχ. 
τριών δισεκατομμυρίων (3.000.000.000) στην ΠΥΡ- 

ΚΑΛ. 1 

Χαρακτηρισμός του Ι.Ν. Αγίου Γεωργίου, κοινότητας 
Νομιτσή, επαρχίας Καλαμάτας Νομού Μεσσηνίας 
ως ιστορικού διατηρητέου μνημείου. 2 



ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2014016/1948/0025 (η 

Π αροχή της Εγγύη σης του Ελληνικού Δη μοσίου προς την 
ΕΤΒΑ για τη χορήγηση δανείου ποσού δρχ. τριών δι¬ 
σεκατομμυρίων (3.000.000.000) στην ΠΥΡΚΑΛ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 καιτηςπαρ. ΙΟτου 
άρθρου 15 του Ν. 2469/14.3.97. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 112/1998) με 
την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της εγγύησης του 
Ελληνικού Δημοσίου για την κάλυψη δανείου της ΠΥΡΚΑΛ 
ύψους τριών δισεκ. (3.000.000.000) δρχ. από την ΕΤΒΑ. 

3. Το αριθ, 1238/26.2.1998 έγγραφο της ΠΥΡΚΑΛ με το 
οποίο ζητάει την εγγύηση του Ελληνικού Δημοσίου. 

4. Το απόσπασμα Πρακτικού της Συνεδρίασης του Δ.Σ. 
της ΠΥΡΚΑΛ αρ. 879/24.2.98 με την οποία εγκρίνεται η α¬ 
νωτέρω δανειοδότηση. 

5. Το σχέδιο της δανειακής σύμβασης. 

6. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α/ 
4.10.96 (ΦΕΚ922 Β/7.10.96) «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Παρέχουμε την εγγύηση του Ελληνικού Δημοσίου στην 


ΕΤΒΑ για τη χορήγηση δανείου στην ΠΥΡΚΑΛ ποσού δρχ. 
τριών δισεκατομμυρίων (3.000.000.000) για την αντιμετώ¬ 
πιση άμεσων και επιτακτικών αναγκών της, 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858,862 και 863 του Α.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει με¬ 
ταξύ ΠΥΡΚΑΛ και ΕΤΒΑ, 

Περιληπτικά οι όροι του δανείου είναι οι εξής: 

Ποσό: 3.000.000.000 δρχ. 

Διάρκεια: τέσσερα (4) χρόνια. 

Περίοδος χάριτος: Ένα (1) χρόνο 

Επιτόκιο: ΑΤΗΙΒΟΗ εξάμηνης διάρκειας πλέον περιθω¬ 
ρίου 0,90%. 

Εκτοκισμός & Καταβολή τόκων; Ανά εξάμηνο με βάση 
το πραγμσπκό έτος, εκ 365 ημερών. 

Εξόφληση. Σε έξι (6) ισόποσες τοκοχρεωλυτικές δόσεις 
Με την απόφαση αιπη αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού να καταβάλουμε στην ΕΤΒΑ 
μέσα σε δύο (2) μήνες από την λήξη της εκάστοτε οφει¬ 
λής τα ποσά που προέρχονται από την ανωτέρω αιτία και 
μετά από προηγούμενη βεβαίωση των ποσών αυτών στην 
αρμόδια ΔΟΥ στο λογ/σμό Νο 555 σύμφωνα με τη διάτα¬ 
ξη του Π.Δ/τος αριθ. 16/89 (ΦΕΚ 6/1989} και τις οδηγίες 
της εγκυκλίου μας αριθ. 98348/2945/8.8.79). 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του. την οποία θα εισπράττει η 
ΕΤΒΑ και θα την αποδίδει στο Δημόσιο σύμφωνα με το έγ¬ 
γραφό μας 2009593/1391/7.2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Β1/Φ30/ΚΗΡ/6023/172 ( 2 ) 

Χαρακτηρισμός του Ι.Ν. Αγίου Γεωργίου, κοινότητας Νο- 
μιτσή, επαρχίας Καλαμάτας Νομού Μεσσηνίας ως ι¬ 
στορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.1 1.91 και ΦΕΚ 17/Β/16.1.92) «Μεταβίβαση αρμοδιο¬ 
τήτων Υπουργού...... όπως συμπληρώθηκε με την Υ.Α. 

ΥΠΠΟ/ΓΝΟΣ/6630/4.2.1994) (ΦΕΚ 104/Β/16.2.1994). 

2. Το άρθρο 52του Κ.Ν. 5351/32 «Περί Αρχαιοτήτων». 

3. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδας όπως αυτή διατυπώθη¬ 
κε με την αριθμ. 1/26.1.98 Πράξη του, αποφασίζουμε: 

Χαρακτηρίζουμε τον Ι.Ν. Αγίου Γεωργίου, που βρίσκε¬ 
ται στην Κοινότητα Νομιτσή, επαρχίας Καλαμάτας, Νο¬ 
μού Μεσσηνίας, ως ιστορικό διατηρητέο μνημείο με περι¬ 
βάλλοντα χώρο 10 μ. γύρω του. 

Πρόκειται για συνεπτυγμένο σταυροειδή εγγεγραμμέ¬ 
νο ναό με τρούλλο που διαθέτει πυργοειδές κωδωνοστά¬ 


σιο προσκολλημένο στο κέντρο της δυτικής πλευράς του. 
Το κωδωνοστάσιο αναπτύσσεται σε 5 ανισοϋψείς στάθ¬ 
μες και φέρει κωνική επίστεψη. 

Ο ναός εσωτερικά είναι κατάγραφος με μεταβυζαντι¬ 
νές τοιχογραφίες, τυπικές για την περιοχή της Μάνης. 

Στον νότιο τοίχο, στην παράσταση της Δέησης, διασώ¬ 
ζεται χρονολόγηση 1814. Στο διπικό τοίχο υπάρχει επί¬ 
σης επιγραφή, στην παράσταση των Αγίων Τεσσαράκο¬ 
ντα, η οποία διασώζει την χρονολογία 1754. 

Ο ναός έχει ξυλόγλυπτο τέμπλο που ανάγεται στο 19ο 
αιώνα. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Το παρόν να δημοσιευθεί στην Εφημερίδα τςη Κυβερ- 
νήσεως. 

Αθήνα, 13 Φεβρουάριου 1998 

Με εντολή Υπουργού 
Ο Προϊστάμενος της Διεύθυνσης κ.α.α. 

I. ΚΑΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


